Diari Oficial de la Generalitat Valenciana


Sumari del DOGV 7231, del 11-03-2014 (2014/1938)

Notificació de la sentència dictada en el procediment d'acomiadament número 1184/2012.
--------------------------------------------------------------------------------------

### Dades del document

Número de DOGV
:   7231

Data del DOGV
:   11-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1938


Organisme emissor
:   Jutjat Social Número 2 de Terrassa

Tipus de document
:   Edicte

Notificació de la sentència dictada en el procediment d'acomiadament número 1184/2012. [2014/1938]  
Óscar Ricardo Cabrera Galeano, secretari judicial titular del Jutjat Social número 2 de Terrassa (Barcelona), fa saber que en el procediment d'acomiadament 1184/2012 s'ha dictat sentència el tenor del qual, literalment transcrit, és el que seguix:  
  
«Sentència número 455/2013  
Terrassa, 22 de novembre de 2013  
Carlos Antonio Vegas Ronda, magistrat jutge del Jutjat Social 2 de Terrassa, ha vist estes actuacions i ha dictat la present sentència basant-se en els següents:  
  
Antecedents de fet  
Primer. Va tindre entrada i va correspondre a este jutjat la demanda subscrita per la part actora. No s'aprecia cap causa que impedira el coneixement per part d'este jutjat, van anar les parts esmentades als actes de conciliació i juí o, si és el cas, de juí.  
Segon. Les parts compareixents van mantindre les posicions que consten reflectides en l'acta que es va incorporar a les actuacions. Igualment es van practicar les proves declarades pertinents que consten en la mencionada acta, i es van efectuar les conclusions corresponents.  
Tercer. En la tramitació del procediment s'han observat les prescripcions legals, excepte les de citació a l'acte de juí motivat per la litispendència d'assumptes d'este Jutjat.  
Fets provats  
Primer. La part actora té les següents dades personals i professionals:  
Khalifa Mosaid, titular de NIE X - J, amb antiguitat de 7 d'agost de 2012, categoria de peó i salari diari de 36,50 euros (inclòs el prorrateig de pagues extraordinàries).  
Prestava servicis per a l'empresa Rida El Habib (NIE X - Z), dedicada a l'activitat de jardineria. El Habib va instrumentalitzar el contracte de treball de l'actor per mitjà de dos societats civils particulars Ifran Work, SCP, i Work-City, SCP, que van ser donades d'alta en l'Agència Tributària, utilitzant el nom de persones físiques que desconeixien la seua constitució i actuació en el mercat laboral.  
Segon. Rida El Habib va comunicar a la part actora el 13 de novembre de 2012 que no tornara a treballar.  
Tercer. Es va esgotar la conciliació administrativa prèvia.  
  
Fonaments de dret  
Primer. Els fets provats es deduïxen dels elements de convicció que es consigna en cada un dels ordinals, documental de la part actora, demandada i aplicació de la ficta confessio.  
En les actuacions consta denúncia de la demandada M.ª del Carme Carmona Fernández, que residix a Linares (Jaén), que manifesta que està sent utilitzat el seu nom i DNI per a fer-la partícip de societats civils particulars que estan col·locant diverses persones de nacionalitat marroquina amb les quals no ha tingut cap contacte (folis 69 a 113 actuacions) per mitjà de les SCP demandades i altres (Brin-Man, SCP; Okayamdam-3, SCP). Per la denúncia esmentada es tramiten diligències prèvies 1422/2012 del Jutjat Mixt 5 de Linares. Una cosa semblant assenyala el codemandat senyor Pavo Cerrato en la seua compareixença en les diligències finals, si bé de la documentació aportada apareix una altra SCP (Tanfor Norte, SCP). Es dóna la circumstància que el senyor Pavo Cerrato viu en la població de Vimbodí. Si bé no han comparegut Eloy Camilo Figueroa Martínez i David Liébana Martín a l'acte de juí oral, el seu paper en les SCP en qüestió apareix també com aparent i amb l'ànim d'amagar al verdader empresari que és el senyor Rida El Habib, tal com manifesta l'actor en el seu escrit d'ampliació de la demanda de 22 de març de 2013 i 18 d'abril de 2013. D'ací que s'anul·laren l'alta i cotització per part de la TGSS (document a foli 155 de les actuacions), a l'entendre que era empresa fictícia, si bé la Inspecció de Treball (foli 185 actuacions) no les va incloure en el pla d'acció per al control d'empreses fictícies, contractacions i altes fraudulentes en la Seguretat Social. Per tant, l'únic empresari és Rida El Habib, el qual haurà de respondre dels resultats d'esta demanda i absoldre la resta. Com siga que la conducta d'este empresari pot comportar responsabilitat penal, d'esta resolució es remetrà testimoni al Ministeri Fiscal als efectes del seu coneixement.  
  
Segon. Els fets declarats provats comporten l'existència d'un acomiadament que incomplix els requisits de forma i processals d'acord amb el que establix l'article 54 del TRLET i article 110 de la LRJS; per tant, l'acomiadament serà declarat improcedent, amb aplicació de la Llei 3/2012 (d'acord amb l'article 2.3 i DT 1a del Codi Civil), al ser la vigent al moment de la comunicació i efectes.  
No obstant això, entenent que donades les circumstàncies especials d'este assumpte que no hi ha possibilitats de reincorporació, per aplicació del 110.1.b de la LRJS (que en definitiva és reflectisc del que assenyala l'article 1134 del Codi Civil per a les obligacions alternatives), en la present resolució es decretarà l'extinció contractual amb indemnització d'efectes de la data d'esta resolució.  
Tercer. No és procedent la condemna del Fons de Garantia Salarial que va ser citat al procediment, i sense perjuí de la responsabilitat subrogada i subsidiària en els termes de l'article 33.2 de l'Estatut dels Treballadors, cas que es declare judicialment la insolvència de l'empresa condemnada; responsabilitat que s'haurà de fixar, amb l'acreditació prèvia per l'actor dels fets de què deriven estes en expedient tramitat a este efecte, les resolucions finals dels quals podran impugnar-se com últim recurs davant dels òrgans de l'orde social de la jurisdicció.   
Quint. A l'haver-se quedat sense objecte, no s'admet a tràmit el recurs de reposició interposat per la representació de la part actora en 11 de novembre de 2013.   
Vistos els preceptes legals citats, els seus concordants i la resta de pertinent i general aplicació,  
  
Dispositiva  
Estime la demanada interposada per Mosaid Khalifa, declare improcedent l'acomiadament articulat sobre esta, amb efectes de 13 de novembre de 2012 i condemne l'empresa Rida El Habib (NIE X - Z) a sotmetre's a l'anterior declaració.  
Extingisc la relació laboral amb la data d'efectes de 13 de novembre de 2012 i amb efectes econòmics de la present resolució, i condemne a Rida El Habib (NIE X - Z) a abonar en concepte d'indemnització per acomiadament les següents quantitats a Mosaid Khalifa, 2.409 euros.  
Absolc a Ifran-Work, SCP; Work-City, SCP; David Liébana Martín, Antonio Pavo Cerrato i Eloy Castillo Figueroa Martínez de totes les peticions de la demanda.  
Absolc lliurement al Fons de Garantia Salarial i sense perjuí de la seua ulterior i subsidiària responsabilitat en els termes de l'article 33 de l'Estatut dels Treballadors.  
No s'admet a tràmit el recurs de reposició, interposat en data 11 de novembre de 2013, per la part actora per pèrdua sobrevinguda d'objecte.  
  
Notifiqueu la present resolució a les parts, inclòs el Ministeri Fiscal, i advertiu-los que en contra podran interposar recurs de suplicació davant de la Sala Social del Tribunal Superior de Justícia de Catalunya, i anunciar tal propòsit per mitjà de compareixença o per escrit davant d'este jutjat, en el termini de cinc dies, comptadors des de l'endemà de la notificació d'esta sentència, i que la condemnada per a fer-ho haurà d'ingressar en el banc Banesto, en el compte corrent que a tals efectes té obert este jutjat amb el nom de depòsits i consignacions.  
  
Així mateix, haurà de constituir en el mateix compte corrent del banc Banesto i mateixa oficina, la quantitat de 300 euros amb la clau 69 i presentar el resguard d'este últim en Secretària al temps d'interposar el recurs i fer constar, a més, un domicili en la seu del dit Tribunal Superior als efectes de notificacions.  
Esta és la meua sentència, que pronuncie, mane i firme.»  
  
I perquè servisca de notificació a Ifran-Work, SCP; Work-City, SCP; David Liébana Martín i Eloy Castillo Figueroa Martínez, els quals es troben en parador desconegut, expedisc la present, a fi de la seua inserció en els butlletins oficials del lloc de l'últim domicili conegut d'estes persones.  
  
Terrassa, 4 de març de 2014.- El secretari judicial: Óscar Ricardo Cabrera Galeano.